Obec Senohrad v súlade s ustanovením § 6 zákona SNR č. 369/1990 Zb. o obecnom zriadení v znení neskorších predpisov rozhodlo, a podľa zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady vydáva toto Všeobecne záväzné nariadenie obce Senohrad

 č. 3/2016 o poplatku za komunálne odpady a drobné stavebné odpady

u s t a n o v u j e

**Všeobecne záväzné nariadenie obce Senohrad**

**číslo  3 /2016**

**o miestnom poplatku za komunálne odpady a drobné stavebné odpady**

§ 1

Predmet poplatku

1. Poplatok sa platí za

a) činnosti nakladania so zmesovým komunálnym odpadom,

b) činnosti nakladania s biologicky rozložiteľným komunálnym odpadom,

c) triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov,

d) náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov,

e) náklady presahujúce výšku obvyklých nákladov podľa osobitného predpisu,

/§59ods.8 zákona NR SR č.79/2015 o odpadoch a o zmene a doplnení    niektorých zákonov/

                                                                          § 2

                                                                    Poplatník

1. Poplatníkom je

a) fyzická osoba, ktorá ma v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť alebo objekt, ktorý  nie je stavbou alebo záhradu, vinicu, ovocný sad, trvalo trávny porast na iný účel ako na   podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha,

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania,

d) ak má osoba podľa § 2 ods. 1 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa § 2 ods. 1 písm. a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu,

2. Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom podľa § 2, ak na jeho základe,

a) užíva priestory nehnuteľnosti vyhradené na prechodné ubytovanie v zariadení na to určenom,

b) je hospitalizovaná v zariadení poskytujúcom služby zdravotnej starostlivosti,

c) užíva z dôvodu plnenia povinností vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľnosť, ktorú má právo užívať alebo ju užíva aj poplatník, alebo

c) v nehnuteľnosti, ktorú má poplatník právo užívať alebo ju užíva, vykonáva pre poplatníka práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady,

3. Poplatok platí

a) vlastník nehnuteľností, nájomca alebo užívateľ nehnuteľnosti,

b) ak viacero poplatníkov  žije v spoločnej domácnosti, plnenie povinnosti poplatníka môže za ostatných členov tejto domácnosti na seba prevziať jeden z nich. Za poplatníka ,ktorý nie je spôsobilý na právne úkony v plnom rozsahu, plní povinnosti poplatníka  jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny je osoba, ktorá za iného plní povinnosti poplatníka povinná oznámiť obci,

4. Vznik a zánik poplatkovej povinnosti

1, Poplatková povinnosť vzniká dňom, ktorým nastane skutočnosť uvedená v § 2 tohto nariadenia,

2, Poplatková povinnosť zaniká dňom zániku skutočností uvedených v § 2 tohto nariadenia a to napr.:

 a) dňom odhlásenia sa z trvalého pobytu alebo prechodného pobytu na území mesta alebo vyradením z evidencie obyvateľstva,

b) dňom prevodu a prechodu vlastníctva nehnuteľností nachádzajúcich sa na území mesta na základe predloženého výpisu z listu vlastníctva,

c) dňom zániku nájomného vzťahu k nehnuteľnosti na území mesta, doložením dokladu o ukončení nájomnej zmluvy,

d) dňom ukončenia podnikateľskej činnosti na území mesta, predložením oznámenia o ukončení podnikateľskej činnosti,

e) ukončením činnosti právnickej osoby, ktorá je oprávnená užívať nehnuteľnosť nachádzajúcu sa na území mesta na iný účel ako na podnikanie,

f) predložením iného dokladu potvrdzujúceho zánik poplatkovej povinnosti,

                                                                 § 3

                                                        Sadzba poplatku

1.Obec Senohrad stanovuje sadzbu 0,0356 EURza osobu a kalendárny deň subjektom, u ktorých nie je zavedený množstvový zber, jednotne v dedine a v lazoch,

2. Poplatok na osobu a rok 13 EUR,

3. Sadzba poplatku za kg drobného stavebného odpadu je 0,030 EUR t.j. 30.-/tona,

a) sadzba poplatku podľa odseku 1 a 2 nie je vyššia ako súčet priemerných nákladov správcu poplatku na zabezpečenie činností nakladania s komunálnymi odpadmi a drobnými stavebnými odpadmi vrátane nákladov súvisiacich so zabezpečením zberných nádob pripadajúcich na jeden liter týchto odpadov (pri množstvovom zbere) alebo pripadajúcich na priemerné množstvo komunálnych odpadov a drobných stavebných odpadov vytvorených jedným poplatníkom v obci za jeden kalendárny deň; ak správca poplatku zabezpečuje zhodnocovanie týchto odpadov, náklady sa musia znížiť o výnosy obce zo zhodnotenia,

                                                                    § 4

                                                             Určenia poplatku

1. Poplatok sa platí za príslušný kalendárny rok a určuje sa za osobu, ukazovateľ produkcie a kalendárny deň,

2. Obec určuje poplatok za kalendárny rok ako:

a) súčin sadzby poplatku a počtu kalendárnych dní za príslušný kalendárny rok, počas ktorého má alebo bude mať poplatník podľa § 2 písmena a) tohto nariadenia v obci trvalý pobyt alebo prechodný pobyt, alebo počas ktorého nehnuteľnosť užíva alebo je oprávnený ju užívať,

b) súčin sadzby poplatku, počtu kalendárnych dní za príslušný kalendárny rok a priemerného počtu zamestnancov vynásobený koeficientom 1, ak ide o poplatníka podľa § 2 písmeno b) a c) tohto nariadenia,

c) súčin sadzby poplatku, počtu kalendárnych dní za príslušný kalendárny rok a počet miest na poskytovanie reštauračných a iných pohostinských služieb, ak ide o poplatníka podľa § 2 písmeno c) tohto nariadenia,

d) pre fyzickú osobu sa poplatok za drobný stavebný odpad vypočíta ako súčin hmotnosti drobného stavebného odpadu odovzdaného v zbernom dvore, ktorý bude počas roka 2016 zazmluvnený a sadzby poplatku za drobný stavebný odpad v zbernom dvore spoločnosti Marius Pedersen,

                                                                      § 5

Oznamovacia povinnosť a platenie poplatku

1. Poplatník je povinný do jedného mesiaca odo dňa vzniku povinnosti platiť poplatok a tiež odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok v prípade ak došlo k zmene už ohlásených údajov, ohlásiť obci:

a) svoje meno, priezvisko, dátum narodenia, adresu trvalého pobytu, adresu prechodného pobytu (ďalej len identifikačné údaje), a názov alebo obchodné meno, sídlo alebo miesto podnikania, identifikačné číslo ak je poplatníkom osoba podľa §2  ods.1  písm. b), c),

b)  identifikačné údaje iných osôb, ak za ne plní povinnosti poplatníka, podľa § 2,

c) údaje rozhodujúce pre určenie poplatku podľa §4, spolu s ohlásením predloží do 31.1.príslušného kalendárneho roka aj doklady potvrdzujúce uvádzané údaje, ak súčasne požaduje zníženie alebo odpustenie poplatku aj doklady podľa § 7 ods.4, ktoré odôvodňujú zníženie alebo odpustenie poplatku,

d) ak údaje rozhodujúce pre zníženie alebo odpustenie poplatku nastanú v priebehu roka, poplatník je povinný uvedené skutočnosti predložiť najneskôr do 30 dní odo dňa, keď tieto nastali. Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať,

§ 6

Vyrubenie poplatku a splatnosť

1. Obec vyrubí poplatok rozhodnutím na celé zdaňovacie obdobie. Pre účely tohto VZN sa zdaňovacím obdobím poplatku rozumie kalendárny rok. Splatnosť poplatku je 15 dní odo dňa nadobudnutia právoplatnosti rozhodnutia,

2. Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia,

                                                                        § 7

                                                   Zníženie a odpustenie od poplatku

1. Obec  poplatníkovi vráti poplatok alebo jeho pomernú časť, ak tento hodnoverným spôsobom preukáže zánik poplatkovej povinnosti v priebehu zdaňovacieho obdobia,

2. Obec zníži sadzbu poplatku alebo poplatok odpustí poplatníkovi - fyzickej osobe, ktorá má v obci trvalý pobyt alebo prechodný pobyt, ak takýto poplatník preukáže, že sa viac ako 90 dní v zdaňovacom období nezdržiava alebo sa nezdržiaval na území obce alebo sa počas celého zdaňovacieho obdobia nezdržiava alebo sa nezdržiaval na území obce,

3. O vrátenie alebo odpustenie a zníženie poplatku je poplatník povinný požiadať podaním písomnej žiadosti,

4. Prílohou žiadosti o vrátenie zníženie alebo odpustenie  poplatku musí byť niektorý z nasledovných dokladov:

a, potvrdenie o štúdiu vydané v tom roku, v ktorom sa uplatňuje úľava,

b, potvrdenie o ubytovaní u osôb zamestnaných mimo trvalého bydliska vydané v tom roku, v ktorom sa uplatňuje úľava,

c, doklad vecne príslušného úradu o pobyte v zahraničí alebo potvrdenie zamestnávateľa zo    zahraničia v bodoch a, b, c, sa uplatní úľava (zníženie na sumu 3,20 €)

d, potvrdenie o povolení pobytu v zahraničí (celoročne) úľava 100 %,

e, potvrdenie zamestnávateľa vydané v tom roku, v ktorom sa uplatňuje úľava,

f, v jednotlivých prípadoch u viacčlennej rodiny (nad 5 členov) sa poplatok zníži aj pod najnižšiu sadzbu podľa § 78 zákona 582/2004 Z.z. pričom za každého ďalšieho člena sa prizná 100% -ná úľava,

5. Doklad zo zahraničia, ktoré sú napísané v cudzom jazyku/okrem českého jazyka/, musia mať úradný preklad do slovenského jazyka. Doklad možno vo výnimočných situáciách nahradiť čestným vyhlásením,

§ 8

Vrátenie poplatku

1. Ak v priebehu spoplatňovacieho obdobia zanikne poplatková povinnosť poplatníka, ktorému bol poplatok určený platobným výmerom, je správca poplatku povinný vrátiť pomernú časť poplatku rozhodnutím do 30 dní odo dňa doručenia dodatočného platobného výmeru alebo odo dňa zistenia tejto skutočnosti, najneskôr však do 60 dní od skončenia správcom poplatku určeného obdobia, za ktoré bol poplatok uhradený. Správca poplatku nie je povinný vrátiť preplatok nižší ako 3,33 €,

                                                               § 9

                                                    Záverečné ustanovenia

1. Dňom nadobudnutia účinnosti tohto VZN sa ruší VZN Obce Senohrad č.3 /2015

o miestnom poplatku za komunálne odpady a drobné stavebné odpady.

Na vydaní VZN č.3 /2016 o miestnom poplatku za komunálne odpady a drobné stavebné   odpady sa Obecné zastupiteľstvo v Senohrade uznieslo dňa 14.12.2016

     uznesením č. 8/2016 - OZ a nadobúda účinnosť dňom 1. januára 2017.

                                                                                  Mgr. Oľga Bartková

                                                                                      starostka obce

 Vyvesené:  15.12.2016

 Zvesené: 31.12.2016